cyanic-selkie/wikianc huggingface dataset:
ბალდუინ I იერუსალიმელი
იერუსალიმის სამეფოს ექსპანსიები
1115 წელს ააშენა ციხესიმაგრე მონრეალი. 1116 წელს ტრანსიორდანიაში მოაწყო ლაშქრობა და აიღო ქალაქი აქაბა. 1117 წელს მან აკრის სიახლოვეს, რომელიც ჯერ კიდევ მუსლიმთა ხელში იყო ააშენა სკანდალიონის ციხე. ამ დროისთვის მის არმიაში 6,000 ჯარისჯაცი იყო, აქედან 1,000 რაინდი.
ლიტერატურა
კატეგორია:ედესის გრაფები კატეგორია:იერუსალიმის მეფეები კატეგორია:დაბადებული 1058 კატეგორია:გარდაცვლილი 2 აპრილი კატეგორია:გარდაცვლილი 1118
ნარიმანოვი
ნარიმანოვი (Nərimanov) — სოფელი აზერბაიჯანში,  საათლის რაიონში. მოსახლეობის რაოდენობა 1072 კაცი.
ჩაბანოს ეკლესია
ტერმინი ჩაბანოს ეკლესია შეიძლება აღნიშნავდეს:
პესკოვა-სკალა
პესკოვა-სკალა (Pieskowa Skała, პატარა ძაღლის კლდე) — კირქვის კლიფი მდინარე პრადნიკის ხეობაში, (პოლონეთი). ცნობილია იქ არსებული რენესანსის ეპოქის ციხეს-სიმაგრით. ის მდებარეობს ოიცოვსკის ეროვნული პარკის საზღვარზე, კრაკოვიდან ჩრდილოეთით 27 კილომეტრში, სოფელ სულოშოვას ახლოს. ციხეს-სიმაგრე პირველად 1315 წლამდე როგორც „castrum Peskenstein“-ი მოხსენებულია მეფე ვლადისლავ ლოკიტეკის ლათინურ დოკუმენტებში.
რესურსები ინტერნეტში
კატეგორია:პოლონეთის მუზეუმები
კოჩულია
კოჩულია (Cociulia) — სოფელი მოლდოვაში, კანტემირის რაიონში. მდებარეობს ზღვის დონიდან 177 მეტრზე. 2004 წლის მონაცემებით, მოსახლეობა 3 620 ადამიანს შეადგენდა.
რესურსები ინტერნეტში
კატეგორია:კანტემირის რაიონის სოფლები
კლინტონ დეივისონი
კლინტონ ჯოზეფ დეივისონი (Clinton Davisson; დ. 22 ოქტომბერი, 1881 — გ. 1 თებერვალი, 1958) — ამერიკელი ფიზიკოსი. დაამთავრა ჩიკაგოსა და პრინსტონის უნივერსიტეტები. 1917-1946 წლებში „ბელ ტელეფონის“ ლაბორატორიის თანამშრომელი ნიუ-იორკში, 1946 წლიდან ვირჯინიის უნივერსიტეტის პროფესორი. დეივისონმა ლესტერ ჯერმერთან ერთად აღმოაჩინა (1927) ელექტრონების დიფრაქცია ნიკელის მონოკრისტალზე. დეივისონის შრომები ეხება, აგრეთვე, სითბურ გამოსხივებას, თერმოელექტრონულ და თერმოიონურ ემისიას, ელექტრონულ ოპტიკას. კლინტონ დეივისონმა მიიღო ნობელის პრემია ფიზიკაში 1937 წელს.
სქოლიო
კატეგორია:ამერიკელი ფიზიკოსები
Gliese 1132 b
Gliese 1132 b (შემოკლებით GJ 1132 b) — ეგზოპლანეტა დედამიწიდან 39 სინათლის წლის მოშორებით, იალქნების თანავარსკვლავედში; გარს უვლის წითელ ჯუჯა ვარსკვლავ Gliese 1132-ს. პლანეტა უსიცოცხლოდ მიიჩნევა, თუმცა საკმარისად გრილია იმისათვის, რომ ატმოსფეროს ფლობდეს. აღმოაჩინეს პროექტს MEarth-ის ჩილეში მდებარე ობსერვატორიიდან.
Gliese 1132 b დედამიწაზე 19-ჯერ მეტ ვარსკვლავურ რადიაციას იღებს. ატმოსფეროს ზედა ფენებში ტემპერატურა სავარაუდოდ 260 °C-ია. მკვლევართა აზრით, ეს პლანეტა ჩვენს მეზობელ ვენერაზე ცხელია და მაღალი ტემპერატურა ზედაპირის სიახლოვესაც ნარჩუნდება. შესაძლებელია, რომ პლანეტის ერთი მხარე უფრო ცივი იყოს, რადგან დედა-ვარსკვლავთან სიახლოვის გამო, იგი გრავიტაციულად ჩაკეტილი უნდა იყოს. თუმცა, უმეტეს შემთხვევაში, როდესაც ატმოსფერო სქელია, სიცხის გადაცემა თავისუფლად ხდება ჩაბნელებული მხარისთვისაც.
2017 წლის აპრილის დასაწყისში, ასტრონომებმა Gliese 1132 b-ის გარშემო ატმოსფეროს არსებობა დაადასტურეს. ეს ისტორიაში პირველი შემთხვევაა, როდესაც დედამიწის მასისა და რადიუსის მქონე სხვა პლანეტის ირგვლივ მკვლევრებმა ატმოსფეროს მიაგნეს.
სქოლიო
კატეგორია:ეგზოპლანეტები
ვაიტუპუ
ვაიტუპუ (Vaitupu) — ტუვალუს კუნძულების ყველაზე დიდი კუნძული წყნარ ოკეანეში, პოლინეზიაში. ტუვალუს ადმინისტრაციული ერთეული (კუნძულოვანი საბჭო).
გეოგრაფია
thumb|175px|left|კუნძულის ხედი კოსმოსიდან. კუნძული მდებარეობს ატოლ ნუკუფეტაუდან ჩრდილო-აღმოსავლეთით. უახლოესი მატერიკი — ავსტრალია, მდებარეობს 2800 კმ-ში.
ვაიტუპუ წარმოადგენს დაბლობ მარჯნულ კუნძულს, რომლის ცენტრში მდებარეობს რიფებით გარშემორტყმული ლაგუნა. კუნძულს აქვს სამკუთხედის ფორმა, დამრგვალებული კუთხეებით. ხმელეთის ფართობია — 5,60 კმ². ლაგუნის სიგანე მერყეობს 750 მეტრიდან 1,6 კმ-მდე, მარჯნის რიფების — 200 მეტრიდან 700 მეტრამდე. ვაიტუპუს ჩრდილო-აღმოსავლეთ ნაწილში მდებარეობს ორი გასასვლელი: ტეფუტა და ალია-ოპეტი. ძირითადი კუნძულის გარშემო მდებარეობს რამდენიმე მომცრო კუნძული (მოტუ): ადმინისტრაციულ-ტერიტორიული ერთეულის საერთო ფართობია — 5,60 კმ².
მცენარეულობიდან ატოლზე ჭარბობს ქოქოსის პალმა, რომლებიც მოჰყავთ ადგილობრივ პლანტაციებში კოპრის წარმოებისთვის. არსებობენ მანგროს ტყეები და პატარა ჭაობები.
კლიმატი ვაიტუპუზე ტროპიკულია. ხდება დამანგრეველი ციკლონები.
ინფრასტრუქტურა
კუნძულზე არსებობს დაწყებითი და საშუალო სკოლა, რომლებიც 1905 წელს დააარსეს ლონდონის მისიონერული საზოგადოების წევრებმა. მოქმედებს ფოსტის განყოფილება, ერთი სასტუმრო.
სქოლიო
კატეგორია:ტუვალუ კატეგორია:ტუვალუს კუნძულები კატეგორია:წყნარი ოკეანის კუნძულები კატეგორია:ოკეანეთის კუნძულები
ტორენტ ფაილი
ტორენტ ფაილი — BitTorrent ფაილების გავრცელების სისტემაში არის კომპიუტერის ფაილი, რომელიც გასავრცელებელ ფაილებზე და საქაღალდეებზე მეტამონაცემებს და, ჩვეულებრივ, ტრეკერების ქსელურ მისამართს შეიცავს. ტრეკერი არის კომპიუტერი, რომელიც სისტემაში მონაწილეებს ერთმანეთის პოვნაში და ქმედითი გამანაწილებელი ჯგუფების შექმნაში ეხმარება. ტორენტ ფაილი გასავრცელებელ შიგთავსს არ შეიცავს; ის შეიცავს მხოლოდ მათ შესახებ ინფორმაციას, როგორიცაა მათი სახელები, ზომები, საქაღალდეების აგებულება და კრიპტოგრაფიულ ჰეშ-კოდი, რათა მისი გამოყენებით ფაილების დაუზიანებლობის გადამოწმება მოხდეს. კონტექსტის მიხედვით ტორენტი შესაძლოა ან თვითონ ტორენტ ფაილს გულისხმობდეს ან — მის შიგთავსს. ტორენტ ფაილებს ჩვეულებრივ .torrent გაფართოება აქვთ.
სქოლიო
კატეგორია:BitTorrent
ბუნკიო
ბუნკიო (文京) — რაიონი ტოკიოს 23 სპეციალური რაიონთაგან. შედის ტოკიოს პრეფექტურაში. კანტოს რეგიონში.
2012 წლის აღწერის მონაცემებით, მოსახლეობა 193 091 ადამიანს შეადგენდა. სიმჭიდროვე 17 072,59 კაცი/კმ².
ფართობი 11,31 კმ².
რესურსები ინტერნეტში
კატეგორია:ტოკიოს რაიონები
თეთრი ნილოსის შტატი
თეთრი ნილოსის შტატი (النيل الأبيض‎‎) — სუდანის შტატი, მდებარეობს ქვეყნის სამხრეთით, ცისფერი ნილოსის რეგიონში. შედგება 4 ოლქისაგან.
ადმინისტრაციული ცენტრია — ქალაქი რაბაკი.
შტატს სამხრეთიდან ესაზღვრება სამხრეთი სუდანი.
რესურსები ინტერნეტში
კატეგორია:სუდანის შტატები
ხორნაბუჯის ხალხთა მეგობრობის მუზეუმი
ხორნაბუჯის ხალხთა მეგობრობის მუზეუმი — ისტორიული ძეგლი, მდებარეობს  სოფელ ხორნაბუჯში. მუზეუმი დაარსდა 1985 წელს. განთავსებულია ერთსართულიან რუსული სტილის სახლში, რომელიც ნიჟეგოროდის დრაგუნთა პოლკის ოფიცრის გ. ნეჩველოდოვის საკუთრება იყო. იგი დრაგუნთა პოლკთან ერთად ჩამოსულა მაშინდელ წითელწყაროში და აქ დასახლებულა. სახლი მორებით, ლურსმნის გამოყენების გარეშეა აგებული. შედგება ოთხი ოთახისაგან, რომლებშც დაცულია ნეჩველოდოვების პირადი ნივთები, ეთნოგრაფიული და სხვადასხვა დოკუმენტური მასალა. სახლი ქართველ და რუს მოღვაწეთა თავშეყრის ადგილი იყო. სხავადასხვა დროს გ. ნეჩველოდოვს სტუმრობდნენ რუსი პოეტები ალექსანდრე პუშკინი და მიხეილ ლერმონტოვი. 1858 წელს აქ შეჩერებულა ფრანგი მწერალი და მოგზაური ალექსანდრე დიუმა.
რესურსები ინტერნეტში
კატეგორია:დედოფლისწყაროს მუნიციპალიტეტის მუზეუმები
სლოვიანსკის რაიონი
სლოვიანსკის რაიონი (Слов'янський район) — რაიონი აღმოსავლეთ უკრაინაში, დონეცკის ოლქში. მისი ფართობია 1 274 კმ². 2013 წლის აღწერის მონაცემებით რაიონის მოსახლეობა 34 115 ადამიანს შეადგენდა, ხოლო სიმჭიდროვე 27 კაცს კმ²-ზე. სლოვიანსკის რაიონის ადმინისტრაციული ცენტრია ქალაქი სლოვიანსკი.
სქოლიო
კატეგორია:დონეცკის ოლქის რაიონები
Encore: Live And Direct
Encore: Live And Direct — გერმანული ჰარდ-დენს ჯგუფ სკუტერის პირველი საკონცერტო ალბომი. ჩაწერილია 2002 წლის 21 იანვარს და გამოვიდა იმავე წლის 13 მაისს.
ჩანაწერი გამოვიდა CD-ის და DVD-ის სახით. DVD-სთან ერთად აგრეთვე გამოვიდა მეორე DVD, რომელზეც თავმოყრილია ჯგუფის მუსიკალური ვიდეოები, ისტორია, ფოტოსურათები, ვიდეო და ინტერვიუ, აგრეთვე მუსიკალური ვიდეოების გადაღების პროცესი.
სქოლიო
კატეგორია:სკუტერის ალბომები კატეგორია:2002 წლის საკონცერტო ალბომები კატეგორია:2002 წლის ვიდეო ალბომები
ლისაბონის ოქმი
ლისაბონის ოქმი — ხელშეკრულება საბჭოთა სოციალისტური რესპუბლიკების კავშირსა და ამერიკის შეერთებულ შტატებს შორის სტრატეგიული შეიარაღების შეზღუდვაზე, რომელსაც ხელი მოეწერა ლისაბონში 1992 წლის 23 მაისს. პროტოკოლს ხელს აწწრდნენ რუსეთის, აშშ-ის, უკრაინის, ბელარუსისა და ყაზახეთის წარმომადგენლები.
ლისაბონის ოქმი იყო სსრკ-აშშ-ის სტრატეგიული შეტევითი იარაღის შემცირების ხელშეკრულების დამატება, რომელსაც 1991 წელს მოაწერეს ხელი.
ხელმომწერები
ხელშეკრულებას ხელი მოაწერეს წარმომადგენელი ქვეყნების საგარეო საქმეთა მინისტრებმა ან მოვალეობის შემსრულებელმა:
რესურსები ინტერნეტში
კატეგორია:საერთაშორისო ხელშეკრულებები
კუმბრეს-დე-ენმედიო
კუმბრეს-დე-ენმედიო (Cumbres de Enmedio) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში. ფართობი — 14 კმ². მოსახლეობა — 51 კაცი (2020 წ.).
სქოლიო
კატეგორია:უელვის მუნიციპალიტეტები
სირია (რეგიონი)
სირია (ٱلـشَّـام, Συρία; თანამედროვე ლიტერატურაში იხმარება ტერმინები „დიდი სირია“, „სირია-პალესტინა“ ან ლევანტი) — რეგიონი ახლო აღმოსავლეთში, ხმელთაშუა ზღვის აღმოსავლეთ სანაპიროზე. ისტორიის განმავლობაში მას ნაწილობრივ ან მთლიანად აკონტროლებდა მრავალი ხალხი და სახელმწიფო: ძველი ეგვიპტელები, ქანაანელები, ისრაელიტები, ასურელები, ბაბილონის სამეფო, აქემენიდთა იმპერია, ძველი მაკედონელები, რომის იმპერია, ბიზანტიის იმპერია, ომაიანთა სახალიფო, აბასიანთა სახალიფო, ფატიმიანთა სახალიფო, ჯვაროსნები, აიუბიდები, მამლუქების სასულთნო, ოსმალეთის იმპერია, გაერთიანებული სამეფო, საფრანგეთის მესამე რესპუბლიკა.
სქოლიო
კატეგორია:ახლო აღმოსავლეთი კატეგორია:ლევანტი კატეგორია:ისტორიული რეგიონები
კუმბრეს-მაიორესი
სქოლიო
კატეგორია:უელვის მუნიციპალიტეტები
კოშტანგალია (კანტემირის რაიონი)
კოშტანგალია (Coştangalia) — სოფელი მოლდოვაში, კანტემირის რაიონში. მდებარეობს ზღვის დონიდან 96 მეტრზე. 2004 წლის მონაცემებით, მოსახლეობა 1 070 ადამიანს შეადგენდა.
ნიკო ფიროსმანაშვილის სახლ-მუზეუმი
300px|მინი ნიკო ფიროსმანაშვილის სახლ-მუზეუმი — ისტორიული ძეგლი მდებარეობს სოფელ დედოფლისწყაროს მუნიციპალიტეტის სოფელ მირზაანის ფიროსმაანთ უბანში.
დაარსდა 1960 წელს მხატვრის მიერ 1898 წელს აშენებული სახლის ბაზაზე. კომპლექსში შედის: საცხოვრებელი სახლი, დამხმარე ნაგებობები, 1979 წელს აგებული საგამოფენო დარბაზი, რომელშიც ექსპონირებულია მხატვრის ორგანული ტილოებით („გარმონზე დამკვრელი ქალი“, „ქალი სააღდგომო კვერცხებით“, „შოთა რუსთაველი“). მუზეუმში დაცულია 9000-ზე მეტი ექსპონატი, მათ შორის ფიროსმანის 1890 წელს შევსებული პირადი საქმე, რომელიც ნათელს ჰფენს ფიროსმანის ბიოგრაფიას: პაბლო პიკასოს ლითოგრაფია „ფიროსმანაშვილის პორტრეტი“. ასევე მუზეუმში ინახება XX საუკუნის ქართველ მხატვართა ნამუშევრები XX საუკუნის ქიზიყური ყოფის ამსახველი ექსპონატები, ხალიჩები, ფარდაგები, ჭურჭელი, სამუშაო იარაღები და სხვაა.
ლიტერატურა
კატეგორია:დედოფლისწყაროს მუნიციპალიტეტის მუზეუმები
გეღანისტი (არარატი)
გეღანისტი (Գեղանիստ) — სოფელი სომხეთში, არარატის პროვინციაში. მდებარეობს ზღვის დონიდან 870 მეტრზე. 2008 წლის მონაცემებით, მოსახლეობა 2 304 ადამიანს შეადგენდა, სიმჭიდროვე 1 176 ადამიანი კმ²-ზე. ფართობი 1.96 კმ²-ია.
ცისფერი ნილოსის შტატი
ადმინისტრაციული ცენტრია — ქალაქი ედ-დამაზინი.
შტატს სამხრეთიდან ესაზღვრება სამხრეთი სუდანი, ხოლო აღმოსავლეთიდან - ეთიოპია.
რესურსები ინტერნეტში
კატეგორია:სუდანის შტატები
იტაბაში
იტაბაში (板橋) — რაიონი ტოკიოს 23 სპეციალური რაიონთაგან. შედის ტოკიოს პრეფექტურაში. კანტოს რეგიონში.
2008 წლის აღწერის მონაცემებით, მოსახლეობა 531 793 ადამიანს შეადგენდა. სიმჭიდროვე 16 270 კაცი/კმ².
ფართობი 32,17 კმ².
რესურსები ინტერნეტში
კატეგორია:ტოკიოს რაიონები
ნასიმიქენდი
ნასიმიქენდი (Nəsimikənd) — სოფელი აზერბაიჯანში,  საათლის რაიონში. მოსახლეობის რაოდენობა 3286 კაცი.
რესურსები ინტერნეტში
კატეგორია:საათლის რაიონის სოფლები
ვილსანდი
ვილსანდი (Vilsandi) — კუნძული საარემაას მაზრაში, ესტონეთში. მისი ფართობი დაახლოებით 9 კვადრატულ კილომეტრს შეადგენს და ის ესტონეთში ყველაზე დასავლეთით მდებარე დასახლებულ კუნძულს წარმოადგენს. იმდებარე წყლები არაღრმა და კლდოვანია. კუნძულ ვილსანდამდე მისვლა მხოლოდ ნავით, საარემაადან ფეხით და სატვირთო მანქანითაა შესაძლებელი, რომელსაც აქვს საჭირო კლირენსი. კუნძულის უდიდესი ნაწილი დღეს ვილსანდის ეროვნული პარკის ნაწილია, რომელიც 1910 წელს ფრინველების ნაკრძალად დაარსდა. ვილსანდზე ხელსაყრელი გარემოა ფრინველების მიგრირებისთვის და გამრავლებისთვის. კუნძულის ტერიტორიაზე ნადირობა აკრძალულია. ეს ადგილი ძალიან პოპულარულია ტურისტულადაც. მას ხშირად სტუმრობენ ადგილობრივი ესტონელები და ფინელებიც.
პირველი მსოფლიო ომი
პირველი მსოფლიო ომის დროს, 1917 წლის ოქტომბერში, გერმანიამ დაიწყო „ოპერაცია ალბიონის“ განხორციელება, რომლის თანახმადაც საარემაა და ბალტიის ზღვაში მდებარე სხვა კუნძულები 300 გემითა და 25 000 ჯარისკაცით უნდა დაეპყროთ. ამ პერიოდში ესტონეთსა და მის მიმდებარე ტერიტორიას რუსეთი მართავდა და გერმანია ფიქრობდა, რომ კუნძლების დაპყრობით რუსეთს დანებებას აიძულებდა. გერმანელების შეჭრის შესახებ პირველი არტურ ტუმმა შეიტყო, რომელიც ვილსანდის შუქურაზე მუშაობდა. 1941 წელს ტუმი რუსებმა დააპატიმრეს და დაადანაშაულეს კონტრრევოლუციური საქმიანობის განხორციელებასა და კაპიტალისტური ქვეყნებისათვის ჯაშუშობაში. მას სტალინისტურ სამუშაო ბანაკში გაგზავნა მიესაჯა, სადაც 1942 წელს გარდაიცვალა.
ვილსანდელთა შორის ცნობილია 16 გემის კაპიტანი ან ოსტატი მეზღვაური. ასეთ კაპიტნებს შორისაა პიტერ მენდერი, იოჰან კალმარი, სიიმ როოსი და იოჰანეს მონდერი. მეორე მსოფლიო ომის დაწყებამდე კალმარი, მენდერი და როოსი მუშაობდნენ რუსეთის შორეულ აღმოსავლეთში და ჩინეთში და 1930 წელს ესტონური საზღვაო ფირმა Merilaid & Co. დააარსეს.
thumb|250 px|„ვილსანდის ლანდშაფტი“, [[ესტონელები|ესტონელი მხატვრის, კონრად მიაგის ნამუშევარი]]
მეორე მსოფლიო ომი
1944 წლის 19 სექტემბერს ვილსანდის 155 მცხოვრებიდან 40 ნავით გაიქცა შვედეთში, რათა თავიდან აეცილებინათ კრიგსმარინეს ბლოკადა. ჩანაწერების თანახმად, 1944 წელს, ომის დროს, ვილსანდიდან 96 ადამიანი გაიქცა, 1956 წელს კი კუნძული კიდევ რამდენიმე ადამიანმა დატოვა. 1959 წელს ვილსანდზე მხოლოდ 46 ადამიანიღა დარჩა. იმ ადამიანებიდან, რომლებიც რუსებს გაექცნენ თავი ძირითადად შვედეთს შეაფარეს. მათი ნაწილი დასახლდა კანადასა და ამერიკის შეერთებულ შტატებში.
1945 წელს, მეორე მსოფლიო ომის დასრულების შემდეგ, საბჭოთა კავშირმა ვილსანდის მიმდებარე კუნძულები ეროვნული უსაფრთხოების მიზნით საზოგადოებისთვის დახურულ ზონებად გამოაცხადა.
თანამედროვეობაში
გასული საუკუნის 90-იანი წლების დასაწყისში კუნძლი ვილსანდი ესტონეთის ეროვნული პარკის ნაწილი გახდა. კუნძლის ტერიტორიაზე მუდმივად მხოლოდ რამდენიმე ადამიანიღა ცხოვრობს. ზაფხულის თვეებში ვილსანდს მრავალი ტურისტი სტუმრობს, რომელთა ნაწილიც კაიაკით ათვალიერებს ვილსანდის ეროვნული პარკში შემავალ ასამდე მცირე ზომის კუნძულს. ეროვნული პარკის ტერიტორიაზე და მათ შორის ვილსანდზე მრავალი ფრინველი ცხოვრობს და მიგრირებს. კუნძულზე ბინადრობს ბალტიის ზღვის სანაპიროსათვის დამახასიათებელი გრძელდინგა სელაპი.
კლიმატი
ესტონეთის მასშტაბით ვილსანდის ერთ-ერთი ყველაზე მკვეთრად გამოხატული ოკეანური კლიმატი (Cfb) აქვს. ამის შესაბამისად კუნძულზე გრილი ზაფხული და შედარებით მსუბუქი ზამთარია, ვიდრე ესტონეთის სხვა ნაწილებში. ვილსანდი ესტონეთის იმ ნაწილში მდებარეობს, სადაც მზე შედარებით დიდხანს ანათებს. ესტონეთის ამინდის სადგურის მონაცემების თანახმად, მზის ნათების ხანგრძლივობა ვილსანდშია ყველაზე მაღალი (ესტონეთის მასშტაბით).
სქოლიო
კატეგორია:ესტონეთის კუნძულები კატეგორია:ბალტიის ზღვის კუნძულები
თბილისის ანატომთა, ჰისტოლოგთა და ემბრიოლოგთა საზოგადოება
თბილისის ანატომთა, ჰისტოლოგთა და ემბრიოლოგთა საზოგადოება — ანატომთა, ჰისტოლოგთა და ემბრიოლოგთა საკავშირო საზოგადოების თბილისის ფილიალი 1953-1992 წლებში. 1953 წელს გამოეყო, 1946 წელს ვ. ვარაზის მიერ დაარსებულ სამედიცინო-ბიოლოგიურ საზოგადოებას, რომელიც აერთიანებდა მედიცინისა და ბიოლოგიის სხვადასხვა დარგის (ანატომები, ჰისტოლოგები, ფარმაკოლოგები, ემბრიოლოგები, ბიოქიმიკოსები და სხვა) წარმომადგენლებს. 1992 წელს საკავშირო საზოგადოების ბაზაზე შეიქმნა მორფოლოგთა საერთაშორისო ასოციაცია.
1959 წლამდე მისი პირველი თავმჯდომარე იყო ალექსანდრე ნათიშვილი, 1959-1966 წლებში ალექსანდრე ლეჟავა, 1966-1992 წლებში ნინო ჯავახიშვილი. საზოგადოების წევრები აქტიურად მონაწილეობდნენ სხვა დასხვა რანგის სიმპოზიუმებზე. 1966 წელს არნიშნული საზოგადოების ინიციატივით თბილისში ჩატარდა VII საკავშირო ყრილობა. საზოგადოების ინიციატივით ჩატარდა ამიერკავკასიის მორფოლოგთა კონფერენციები, გამოიცა საზოგადოების არაერთი კრებული. საბჭოთა პერიოდში საზოგადოება აერთიანებდა ყველა უმაღლეს სასწავლებელსა და სამეცნიერო კვლევით დაწესებულებაში მომუშავე სპეციალისტებს.
ლიტერატურა
კატეგორია:თბილისის სამეცნიერო საზოგადოებები
ანიანი (ალექსანდრიის პატრიარქი)
მინი|მარკოზ მახარებლის მიერ ანიაის მონათვლა, ტულიო ლომბარდოს რელიეფი, 1481 ანიანი (Ανιανός; გ. 82/ 86) — ალექსანდრიის ეპისკოპოსი (68-82/86 წ.), მოციქულ მარკოზის მოწაფე.
ბიოგრაფია
ერთადერთი წყარო, რომელიც მასზე მოგვითხრობს, აპოკრიფია. ევსები კესარიელი მის სახელს მხოლოდ მოიხსენიებს თავის „ეკლესიის ისტორიაში“.
გადმოცემით, ხელობით მეწაღე ანიანი ალექსანდრიაში იყო პირველი, რომელმაც ქრისტიანობა მიიღო. როდესაც მოციქულ მარკოზს ნავიდან გადმოუდგამს ნაბიჯი ალექსანდრიის გამომშრალ მიწაზე, სანდალი გაფუჭებია და შესაკეთებლად ანიანთან მიუტანია. სანდლის კეთების დროს მეწაღეს ხელში სადგისი შეერჭო და ტკივილისგან შეჰყვირა. ამის დანახვაზე მოციქულმა თიხითა და ნერწყვით ხელი შეუხვია. სასწაულებრივად ანიანის ხელი მომენტალურად შეხორცდა. სასწაულით გაოცებულმა მეწაღემ მოციქული შინ მიიპატიჟა, ხოლო ქადაგების მოსმენის შემდეგ კი მთელმა მისმა სახლეულმა ქრისტიანობა მიიღო.
სავარაუდებელია, რომ ანიანი გარდაიცვალა 82 და 86 წლებს შორის. მისი მემკვიდრე ეპისკოპოსის კათედრაზე გახდა ავილი. ანიანის წმინდა ნაწილები ინახება ვენეციაში.
სქოლიო
კატეგორია:ალექსანდრიის პატრიარქები კატეგორია:IV საუკუნის ქრისტიანი წმინდანები
საჯოგეხევის ნამოსახლარი
საჯოგეხევის ნამოსახლარი — არქეოლოგიური ძეგლი მდებარეობს სოფელ ზემო მაჩხაანში, აკაკიანთხევის ნამოსახლარის დასავლეთით, 3 კილომეტრზე, ივრის ვაკისა და მთიანეთის შესაყართან, ხევის მარცხენა ნაპირას. თარიღდება შუა ბრინჯაოს ხანით. ძეგლი XX საუკუნის 80-იანი წლებში შეისწავლა არქეოლოგიური კვლევის ცენტრის, კახეთის არქეოლოგიურმა ექსპედიციამ (ექსპედიციის ხელმძღვანელი კ. ფიცხელაური). ნამოსახლარი (ფართობი — 150 X 100 მეტრი) ხევისკენ ოდნავ დამრეც ტერასაზეა განლაგებული. ძეგლის ჰუმუსოვანი ფენის ქვეშ 1 მეტრი სიმძლავრის ნამცროვანი ფენაა, რომლის ქვეშ ჩნდება თიხატკეპნილი იატაკი, შემდეგ ისევ თხელი, 0,2 მეტრიანი სიმძლავრის ნაცროვანი ფენა, ბოლოს კი გრუნტი. როგორც შურფებში, ისე ზედაპირულად, დიდი რაოდენობით დადასტურდა თიხის ჭურჭლის ფრაგმენტები, ობსიდიანის ანატკეცები და რამდენიმე ნავისებრი ხელსაფქვავის ფრაგმენტი. აღმოჩნდა მსხვილფეხა საქონლის ძვლებიც.
მოპოვებული არქეოლოგიური მასალა დაცულია საქართველოს ეროვნული მუზეუმის გურჯაანის ისტორიულ-ეთნოგრაფიულ საცავში.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
ბერძენაულის იოანე ღვთისმეტყველის ეკლესია
მინი|ბერძენაულის ეკლესია ბერძენაულის იოანე ღვთისმეტყველის ეკლესია — არქიტექტურული ძეგლი, საკულტო ნაგებობა ქარელის მუნიციპალიტეტის სოფელ ბერძენაულში. აგებულია გვიან შუა საუკუნეებში.
ეკლესიის შიდა ეზოში მდებარეობს ბერძენაულის სასაფლაო.
რესურსები ინტერნეტში
კატეგორია: ქარელის მუნიციპალიტეტის ტაძრები
პორტუგეზა (საფეხბურთო კლუბი, რიო-დე-ჟანეირო)
ატლეტიკო პორტუგეზა (Associação Atlética Portuguesa) ან უბრალოდ „პორტუგეზა“ — ბრაზილიური საფეხბურთო კლუბი რიო-დე-ჟანეიროდან. დაარსდა 1924 წლის 17 დეკემბერს ბიზნესმენთა ჯგუფის მიერ. კლუბს სახელი დაერქვა პორტუგეზა სანტისტას პატივსაცემად, რომელიც სანტუსში (ბრაზილია) მდებარე საფეხბურთო კლუბი იყო. საშინაო თამაშებს ატარებს ესტადიო ლუზო-ბრაზილიეროზე, რომელიც 30 000 ადამიანს იტევს. 1967 წელს კლუბში თამაშობდა ცნობილი ბრაზილიელი ფეხბურთელი გარინჩა.
კატეგორია:ბრაზილიის საფეხბურთო კლუბები
ტრენტ რეზნორი
მაიკლ ტრენტ რეზნორი (დ. 17 მაისი, 1965) — ამერიკელი მომღერალი და კომპოზიტორი და პროდიუსერი. როგორც ვოკალისტი და მულტი-ინსტრუმენტალისტი, რეზნორი 1988 წლიდან არის ინდუსტრიული როკ-ჯგუფ Nine Inch Nails-ის ლიდერი. 2007 წელს ლეიბლ Interscope Records-ის დატოვების შემდეგ მან ხუთი წლის მანძილზე დამოუკიდებლად იმუშავა, შემდეგ კი გააფორმა კონტრაქტი Columbia Records-თან.
სქოლიო
კატეგორია:დაბადებული 17 მაისი კატეგორია:დაბადებული 1965 კატეგორია:ალტერნატიული როკ-გიტარისტები კატეგორია:ამერიკელი კომპოზიტორები კატეგორია:ამერიკელი მძიმე მეტალ მომღერლები კატეგორია:Nine Inch Nails-ის წევრები
ანატები
ანატები (annatae < annus — „წელი“) — ერთდროული გადასახადი პაპის კურიის სასარგებლოდ.
იხდიდნენ ვაკანტური საეკლესიო ბენეფიციუმების დაკავებისას ეპისკოპოსები, აბატები და სხვა. ანატები შემოიღეს XIII-XIV საუკუნეებში და უდრიდა საეკლესიო ბენეფიციუმის წლიურ შემოსავალს. მოგვიანებით ანატების რაოდენობა სხვადასხვა ქვეყანაში შემცირდა. ზოგიერთ კათოლიკურ ქვეყანში (იტალია) ანატები დღესაც მოქმედებს.
ლიტერატურა
კატეგორია:ვატიკანის ეკონომიკა
ენსინასოლა
ენსინასოლა (Encinasola) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში. ფართობი — 178 კმ². მოსახლეობა — 1310 კაცი (2020 წ.).
გეტაფნია
გეტაფნია (Գետափնյա) — სოფელი სომხეთში, არარატის პროვინციაში. მდებარეობს ზღვის დონიდან 860 მეტრზე. 2008 წლის მონაცემებით, მოსახლეობა 1 224 ადამიანს შეადგენდა, სიმჭიდროვე 1 103 ადამიანი კმ²-ზე. ფართობი 1.11 კმ²-ია.
რესურსები ინტერნეტში
კატეგორია:არარატის პროვინციის სოფლები
სენარის შტატი
სენარის შტატი (سنار‎‎) — სუდანის შტატი, მდებარეობს ქვეყნის სამხრეთ-აღმოსავლეთით, ცისფერი ნილოსის რეგიონში. შედგება 3 ოლქისაგან.
ადმინისტრაციული ცენტრია — ქალაქი სენარი.
შტატს აღმოსავლეთიდან ესაზღვრება ეთიოპია.
რესურსები ინტერნეტში
კატეგორია:სუდანის შტატები
დასავლეთი ნეგროსი
დასავლეთი ნეგროსი (ტაგ: Lalawigan ng Negros Occidental) — ფილიპინების ერთ-ერთი პროვინცია. მდებარეობს დასავლეთ ვისაიასის რეგიონში. პროვინციის დედაქალაქია ბაკოლოდი. პროვინცია ნეგროსის კუნძულის ჩრდილო-დასავლეთ ნაწილში მდებარეობს და აღმოსავლეთ ნეგროსს ესაზღვრება, რომელიც კუნძულის სამხრეთ-აღმოსავლეთ ნაწილს მოიცავს. პროვინცია ცნობილია როგორც „ფილიპინების შაქრის ლერწმის ჯამი“, რადგანაც ქვეყნის მასშტაბით წარმოებული შაქრის ლერწმის ნახევარზე მეტი დასავლეთ ნეგროსზე მოდის.
დასავლეთ ნეგროსის პროვინციის ჩრდილო-დასავლეთით, პანაისა და გიმარასის სრუტის გადაღმა გიმარასისა და ილოილოს პროვინციები მდებარეობს. პროვინციის მოსახლეობის უმრავლესობა ჰილიგაინონზე საუბრობს და რომის კათოლიკური ეკლესიის მიმდევარია. პროვინციის დედაქალაქი ბაკოლოდია, სადაც მთავრობის რეზიდენცია მდებარეობს და პროვინციის მასშტაბით პირველ ადგილზეა მოსახლეობის რაოდენობიათ, თუმცა დამოუკიდებლად იმართება, როგორც მაღალურბანიზებული ქალაქი. პროვინციის მოსახლეობა 2 497 261 ადამიანს შეადგენს. დასავლეთ ნეგროსის პროვინცია დასავლეთ ვისაიასის რეგიონში პირველ ადგილზეა მოსახლეობის რაოდენობით, ვისაიასის მასშტაბით — მეორეზე, ხოლო ფილიპინების მასშტაბით — მერვეზე.
ისტორია
თავდაპირველად ნეგროსი ცნობილი იყო როგორც ბუგლასი, რაც ჰილიგაინონზე „ჭრას“ ნიშნავს. 1565 წელს ესპანელების ჩასვლის შემდეგ ადგილობრივთა მუქი შეფერილობის კანის გამო კოლონიზატორებმა კუნძულს „ნეგროსი“ უწოდეს. ორი უძველესი დასახლება ბინალბაგანი და ილოგია, რომლებიც პატარა ქალაქებად 1572 და 1584 წლებში ჩამოყალიბდა. სხვა დასახლებებს მიეკუთვნებოდა ჰინიგარანი, ბაგო, მარაიო, მამალანი და კანდაგიტი.
1743 წელს პროვინციის დედაქალაქად ილოგი გამოცხადდა. შემდეგში დედაქალაქი ჰიმამაილანში გადაიტანეს. 1849 წელს პროვინციის დედაქალაქი ბაკოლოდი გახდა. კუნძული დასავლეთ და აღმოსავლეთ ნეგროსის პროვინციებად 1890 წელს გაიყო. ორი პროვინცია მცირე ხნით კვლავ გაერტიანდა და ნეგროსის კანტონალური რესპუბლიკა ჩამოყალიბდა, რომლის დედაქალაქიც 1898 წლის 27 ნოემბერს ბაკოლოდი გახდა. რესპუბლიკა აშშ-ის პროტექტორატის ქვეშ აღმოჩნდა, თუმცა 1901 წელს გაუქმდა და ორივე პროვინცია ფილიპინების შემადგენლობაში დაბრუნდა.
1986 წლის 3 იანვარს დასავლეთ ნეგროსს ჩრდილოეთი ნეგროსი გამოეყო, თუმცა იმავე წლის 11 ივლისს ეს ცვლილება არაკონსტიტუციურად ცნეს და 11 აგვისტოს გაუქმდა.
გეოგრაფია
დასავლეთი ნეგროსი კუნძულ ნეგროსის დასავლეთ ნაწილში მდებარეობს, რომელიც სიდიდით მეოთხეა ფილიპინების კუნძულებს შორის. პროვინციის ფართობი 7802.54 კმ²-ია. ბაკოლოდის ჩათვლით პროვინციის ფართობი 7 965.21 კმ²-ს აღწევს. პროვინცია ჩრდილოეთიდან სამხრეთისკენ 375 კმ-ზეა გადაჭიმული. ჩრდილოეთიდან ვისაიანის ზღვა ესაზღვრება, დასავლეთიდან — პანაის ყურე, აღმოსავლეთ ნეგროსის პროვინცია და ტანიონის სრუტე, ხოლო სამხრეთიდან — სულუს ზღვა. ნეგროსი ვულკანური წარმოშობისაა და მისი ნაიდაგი იდეალურია სოფლის მეურნეობისთვის.
დასავლეთი ნეგროსი 19 მუნიციპალიტეტისა და 13 ქალაქისგან შედგება. პროვინცია 662 ბარანგაის მოიცავს. ფილიპინების პროვინციებს შორის ყველაზე მეტი ჩარტერული ქალაქი დასავლეთ ნეგროსში მდებარეობს. პროვინციის დედაქალაქია ბაკოლოდი, თუმცა ის დასავლეთ ნეგროსისგან დამოუკიდებლად იმართება როგორც მაღალურბანიზებული ქალაქი.
დემოგრაფია
ნეგროსის მკვიდრებს ნეგრენსებს უწოდებენ (უფრო იშვიათად ნეგროსანონებს). მათი უმრავლესობა ავსტრონეზიული წარმოშობისაა. დასავლეთ ნეგროსის მოსახლეობა ძირითადად ჰილიგაინონზე საუბრობს, რაც ილოილოსთან ლინგვისტურ კავშირზე მიუთითებს. მოსახლეობის 84%-სთვის ის მშობლიური ენაა. მოსახლეობის 16%, ძირითადად ტანიონის სრუტესთან მდეაბრე ქალაქების მკვიდრები სებუანურ ენაზე საუბრობს, რადგანაც ეს ტერიტორიები კუნძულ-პროვინცია სებუსთან ახლოს მდებარეობს. საგაისა და მიმდებარე ტერიტორიებზე ჰილიგანონისა და სებუანური ენის ნაზავზე საუბრობენ.მთელ კუნძულზე მოსახლეობის დიდ ნაწილს ფილიპინური და ინგლისური ენა ესმის.
სქოლიო
კატეგორია:დასავლეთი ნეგროსი კატეგორია:ფილიპინების პროვინციები კატეგორია:1890 წელს დაარსებული ქვეყნები და ტერიტორიები კატეგორია:1890 წელს დაარსებულები ფილიპინებში
მოსკოვის ფილიპე მიტროპოლიტის ეკლესია
მოსკოვის ფილიპე მიტროპოლიტის ეკლესია (Церковь Филиппа Митрополита) — მართლმადიდებლური ტაძარი მოსკოვში. ეკლესია დაარსებულია XVII საუკუნეში. მდებარეობს მოსკოვის აღმოსავლეთის ადმინისტრაციული ოლქის მეშჩანის რაიონში. ეკლესია აგებულია მეფე ალექსი მიხეილის ძისა და ფილიპე მტროპოლიტის ნეშტის შეხვედრის ადგილზე, როდესაც ამ უკანასკნელის ცხედარი გადაჰქონდათსოლოვეცკის მონასტერში. ეკლესია არის XVIII საუკუნის მოსკოვური კლასიციზმის ერთ-ერთი საუკეთესო მაგალითი.
ეკლესიის მთავარი საკურთხეველი ნაკურთხია ფილიპე მიტროპოლიტის სახელზე. ეგვტერები კი - ალექსი ღვთისკაცისა და სერგი რადონეჟელის სახელზე.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
1652 წლის 9 ივლისს მიტროპოლიტ ნიკონს წმინდა ფილიპეს ნეშტი მიჰქონდა სოლოვკის მონასტერში, მეშჩანის სლობოდაში მეფის მონაწილეობით გამართული ლიტანიობა შეეგება და ნეშტი გადაიტანეს მოსკოვის კრემლის ღვთისმშობლის მიძინების ტაძარში. მათი შეხვედრის ადგილზე აღმართეს ხის ჯვარი, ხოლო 1677 წელს ააგეს პირველი ხის ეკლესია წმინდა ფილიპეს სახელზე. 1689 წელს ეკლესია მოძველდა და დაანგრიეს, ხოლო 1691 წელს ააგეს ახალი ქვის ეკლესია.
1710 წელს აკურთხეს ეგვტერი ალექსი ღვთისკაცის სახელზე, რომელიც 1750-1752 წლებში გადააკეთეს ეკლესიის სატრაპეზოდ. ამავე პერიოდს მიეკუთვნება სამრეკლოს აშენებაც.
ეკლესიის რეკონსტრუქცია დაიწყო 1777 წელს, გეგმა შეიმუშავა მატვეი კაზაკოვმა. სარესტავრაციო სამუშაოები გაგრძელდა 10 წელი. ეკლესიის კურთხევა მოხდა 1788 წელს.
1827 წელს სატრაპეზოს მიაშენეს ეგვტერი სერგი რადონეჟელის სახელზე. XIX საუკუნეში ეკლესიასთან ააგეს ეკლესიის მსახურებისთვის სახლი. 1889 წელს ეკლესიასთან ააშენეს სათნოების სახლი. 1896 წელს კი ეკლესიასთან გაიხსნა საეკლესიო-სამრევლო სკოლა.
საბჭოთა ხელისუფლებამ ეკლესია დახურა 1939 წელს. 1991 წელს ეკლესია დაუბრუნეს რუსეთის მართლმადიდებელ ეკლესიას. 1992 წლის 16 ივლისს მოსკოვისა და სრულიად რუსეთის პატრიარქმა ალექსი II-მ აღასრულა ტაძრის კურთხევის ცერემონიალი. 1994 წელს ეკლესიასთან დაიწყო ციმბირის მეტოქის მშენებლობა.
ლიტერატურა
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
თელავის ქუჩა
თელავის ქუჩა — ქუჩა თბილისში, მდებარეობს ისნის რაიონში (ავლაბარი), ქეთევან დედოფლის გამზირსა და ავლიპი ზურაბაშვილის ქუჩებს შორის. წარმოიქმნა XIX საუკუნეში. დატანილია თბილისის 1876 წლის გეგმაზე. ამ ქუჩაზე მდებარეობს სასტუმრო „შერატონ-მეტეხი-პალასი“ (ააშენეს 1991 წელს). ქუჩას აქვს ერთი ჩიხი.
ლიტერატურა
თელავი
კაენი
კაენი — ძველი აღთქმის პერსონაჟი. დედამიწაზე დაბადებული პირველი ადამიანების ადამისა და ევას უფროსი ვაჟი, აბელის ძმა. მინი|კაენი მიდის ძმის, აბელის მოსაკლავად, ჰენრი ვიდალის მიერ.
ბიბლია
ბიბლიის მიხედვით აბელი მწყემსი იყო, კაენი - მიწისმუშა. ორივემ მიართვა უფალს შესაწირავად საკუთარი შრომის ნაყოფი. მოხედა უფალმა აბელის ძღვენს, კაენისა კი უარყო... „ძალზე გამწარდა კაენი და თავი ჩაღუნა. უთხრა უფალმა კაენს: რად გამწარდი, რად ჩაღუნე თავი? თუ სიკეთის მქნელი ხარ, განა თავაწეული არ უნდა იყო? თუ სიკეთის მქნელი არა ხარ, ცოდვა ჩასაფრებულია კართან, შენსკენ აქვს მას ლტოლვა, შენ კი იბატონე მასზე“ (4:5-7). გაფრთხილების მიუხედავად, კაენმა ძმა ველად გაიხმო და მოკლა.
„უთხრა უფალმა კაენს: სად არის შენი ძმა აბელი? მიუგო: არ ვიცი. ჩემი ძმის დარაჯი ხომ არა ვარ? უთხრა ღმერთმა: ეს რა ჩაიდინე? შენი ძმის სისხლი მიწიდან შემომღაღადებს. ამიერიდან დაწყევლილი ხარ მიწისაგან, რომელმაც გახსნა პირი, რათა მიეღო შენი ძმის სისხლი შენი ხელიდან. დაამუშავებ მიწას, მაგრამ აღარ მოგცემს იგი თავის ძალას; დევნილი და მიუსაფარი შეიქნები ამ ქვეყანაზე. უთხრა კაენმა უფალს: მძიმე ასატანია ჩემი სასჯელი. აჰა, მაგდებ დღეს მიწის პირისაგან და უნდა მივეფარო შენს სახეს; დევნილი და მიუსაფარი ვიქნები ამქვეყნად და ყოველ შემხვედრს შეეძლება ჩემი მოკვლა. უთხრა უფალმა: ამიტომაც შვიდწილად მიეზღვება კაენის მკვლელს. დაადო უფალმა ნიშანი კაენს, რომ ვერ მოეკლა იგი ყოველ შემხვედრს“ (4:10-15).
აქ ღმერთმა ამჯობინა აბელი როგორც მსხვერპლის მიღების, ისე ქორწინების საკითხში. ღმერთი აფრთხილებს კაენს, მოიშოროს ცოდვილი ფიქრები, მაგრამ ის უარზეა და სთხოვს ძმას, გაჰყვეს მინდორში, გონებაში კი ცუდი აზრი უტრიალებს. აღსანიშნავია, რომ სიცოცხლის წიგნს და-ძმის ქორწინების საკითხთან დაკავშირებით პრობლემა არ აქვს, რადგან ადამიანთა რაოდენობის სიმცირის გამო გამრავლება სხვანაირად ვერ მოხერხდებოდა.
კაენმა ცოლად შეირთო თავისი და, გაუჩნდა ვაჟი, გააშენა ქალაქი და საფუძველი ჩაუყარა ცივილიზაციას.
ყურანი
მუსლიმები მიიჩნევენ, რომ კაენი და აბელი (არაბ. هابيل, قابيل, ყაბილი და ჰაბილი) ადამისა და ევას ვაჟები იყვნენ. ყურანში მოთხრობილი ამბავი იგივეა, რაც ებრაული ბიბლიური მოთხრობები. ძმები კამათობენ. ბოლოს აბელი ამბობს: "ალაჰი მხოლოდ ღმერთმოსავის მსხვერპლს იღებს". ეს უფრო მეტად აბრაზებს ყაბილს. იგი მძინარე ჰაბილთან მიდის და თავში დიდ ქვას არტყავს. იმის გამო, რომ ჰაბილი ბევრ სისხლს კარგავს, ის კვდება. მკვლელობის შემდეგ, ალაჰმა გაგზავნა ყორანი, რომელმაც მიწა გაკაწრა, რათა ყაბილისთვის ეჩვენებინა, თუ როგორ დაემალა ძმის გვამი. ყაბილმა, სირცხვილისგან, საკუთარი თავის დაწყევლა დაიწყო და იგი დანაშაულის გრძნობით აღივსო. მან გააცნობიერა, თუ რამდენად საშინელი იყო ვინმეს მოკვლა, მით უმეტეს, რომ მსხვერპლი იყო უდანაშაულო ადამიანი. ყურანში ნათქვამია: „შემდეგ ის გახდა ერთ-ერთი მომნანიებელი“. 5:31
ყურანის განმმარტებლებზე დაყრდნობით, მხოლოდ ერთ ზებუნებრივ არსებას შეეძლო, ესწავლებინა ადამიანისთვის ძმის მკვლელობა – იმას, ვინც სამოთხეში მოახერხა გველის განსახიერება. როგორც ყურანის კომენტატორები განმარტავენ, ჰაბილი უარს ამბობს ძმისთვის წინააღმდეგობის გაწევაზე, მიუხედავად იმისა, რომ ყაბილი მას ახრჩობს. როცა ეს უკანასკნელი აღმოაჩენს, რომ მრავალი მცდელობის მიუხედავად ძმის მოკვლა არ შეუძლია, ეშმაკი ჩნდება და მასთან საუბარს იწყებს, ასწავლის, როგორ მიიყვანოს დაწყებული საქმე ბოლომდე. ეშმაკი შთააგონებს მას, აიღოს ქვა და ჰაბილს შუბლში ჩაარტყას.
სქოლიო
კატეგორია:ბიბლიური პერსონაჟები
კრეჩუნი (კანტემირის რაიონი)
რესურსები ინტერნეტში
კატეგორია:კანტემირის რაიონის სოფლები
ანჯელო ანკილეტი
ანჯელო ანკილეტი (Angelo Anquilletti დ. 25 აპრილი, 1943, სან-დონატო-მილანეზე, იტალია — გ. 9 იანვარი, 2015, მილანი, იტალია) — იტალიელი ფეხბურთელი, მცველი. იცავდა „სოლბიატეზეს“, „ატალანტას“, „მილანის“, „მონცას“ და იტალიის ეროვნული ნაკრების ღირსებას.
რესურსები ინტერნეტში
კატეგორია:დაბადებული 1943 კატეგორია:დაბადებული 25 აპრილი კატეგორია:გარდაცვლილი 2015 კატეგორია:გარდაცვლილი 9 იანვარი კატეგორია:იტალიელი ფეხბურთელები კატეგორია:სერია A-ს ფეხბურთელები კატეგორია:სერია B-ს ფეხბურთელები კატეგორია:ატალანტას ფეხბურთელები კატეგორია:მილანის ფეხბურთელები კატეგორია:მონცას ფეხბურთელები კატეგორია:იტალიის ნაკრების ფეხბურთელები კატეგორია:ევროპის ჩემპიონები ფეხბურთში
მეგურო
მეგურო (目黒) — რაიონი ტოკიოს 23 სპეციალური რაიონთაგან. შედის ტოკიოს პრეფექტურაში. კანტოს რეგიონში.
2008 წლის აღწერის მონაცემებით, მოსახლეობა 261 033 ადამიანს შეადგენდა. სიმჭიდროვე 17 757 კაცი/კმ².
ფართობი 14,70 კმ².
რესურსები ინტერნეტში
კატეგორია:ტოკიოს რაიონები
ოზაანის წმინდა სტეფანეს ეკლესია
მინი|წმინდა სტეფანეს ეკლესია ოზაანის წმინდა სტეფანეს ეკლესია — არქიტექტურული ძეგლი დგას სოფელ ოზაანის ჩრდილოეთ ნაწილში, ოზაშვილების უბანში. შედგება სხვადასხვა პერიოდის ორი ნაწილისგან - თავდაპირველად აქ მდგარი XVIII საუკუნის მცირე, დარბაზული ეკლესიისგან (8x5,5 მეტრზე) და მოგვიანებით (როგორც ჩანს XIX საუკუნის II ნახევარში), მასზე დასავლეთიდან მიდგმული, რამდენადმე განიერი და მაღალი მინაშენისგან (სიგრძე- 5,9 მეტრი, სიგანე - 7,1 მეტრი).
ეკლესია ძირითადად რიყის ქვითაა ნაგები. არქიტექტურული ელემენტები და კონსტრაქტული ნაწილები გამოყვანილია კვადრატული აგურით. მოგვიანებით მიშენებული ნაწილიც რიყის ქვისა და აგურისაა, ოღონდ წყობის ხასიათით თავდაპირველი ნაწილისგან მნიშვნელოვნად განსხვავდება. მისი გარეთა კედლები რიყის ქვისაა, რომელშიც თანაბარი ინტერვალით, აგურის ორი რიგით გამოყვანილი თარაზული ზოლებია ჩართული. კუთხეები, კარ-სარკმლები, შიგნითა კედლები და კამარა, მთლიანად აგურისაა. დასავლეთ ნაწილის მიშენების დროს ეკლესიის ინტერიერი მთლიანად შეულესავთ, კედლები შეუთეთრებიათ, კამარა კი ცისფრად შეუღებავთ.
ეკლესიის ორი ფართო, მაღალი, თაღოვანი შესასვლელი აქვს. ორივე მიშენებულ ნაწილშია — სამხრეთით და დასავლეთით.
თავდაპირველ ეკლესიას შესასვლელი დასავლეთიდან ჰქონია. აღმოსავლეთით იგი დასრულებულია ნახევარწრიული აფსიდით, რომელშიც ერთი თაღოვანი სარკმელი (გადაკეთებულია მინაშენების მშენებლობისას) და ხუთი მცირე ნიშაა მოწყობილი: სამი - სარკმლის ჩრდილოეთით, ორი - სამხრეთით. მათგან ჩრდილოეთით მდებარე ნიშებიდან ორი, ოდნავ მოზრდილია, შეისრული, ხოლო ერთი - სწორკუთხა. სამხრეთით მდებარე ნიშებიდანაც მოზრდილი შეისრულთაღვანია, მცირე კი — სწორკუთხა.
ეკლესიის თავდაპირველი ნაწილის გრძივ კედლებზე ორი წყვილი, მარტივი პილასტრია, რომლებსაც შეისრული საბჯენი თაღები ეყრდნობა. შეისრული ფორმისაა კამარაც. პილასტრების აღმოსავლეთ წყვილით და მათზე გადაყვანილი საბჯენი თაღით საკურთხევლის სივრცეა გამოყოფილი.
გრძივ კედლებზე (შუა პილასტრის გვერდებზე), იატაკიდან 0.5 მეტრის სიმაღლეზე, შეისრული ნიშებია მოწყობილი. მათ შორის ჩრდილოეთით ორივე ნიშაში მოწყობილია ორ-ორი სათოფური.
მინაშენის კედლებში სამი ფართო, მაღალი თაღოვანი სარკმელია, რომლებშიც ხის სწორკუთხა ალათებია ჩასმული. მათ შორის ერთი სამხრეთ კედლის აღმოსავლეთ ნაწილშია, ხოლო ორი (ამოშენებულია) - ჩრდილოეთით. გარდა ამისა, ერთი გაცილებით მცირე ზომის თაღოვანი სარკმელი დასავლეთ კედელსშია, შესასვლელის ასწვრივ. ეკლესიის ფასადებიდან მხოლოდ დასავლეთისაა მორთული - ფრონტონის სიბრტყეში გამოსახული შეღრმავებული ჯვარი.
რაზი-ქენდი
რაზი-ქენდი (Razy-Kend) — სოფელი აზერბაიჯანში,  საათლის რაიონში.
რესურსები ინტერნეტში
კატეგორია:საათლის რაიონის სოფლები
მარტვილის სულგუნი
მარტვილის სულგუნი — სულგუნის ერთ-ერთი სახეობა, რომელსაც მარტვილის მუნიციპალიტეტის დასახლებებში საუკუნების განმავლობაში აწარმოებდნენ ძროხისა და კამეჩის რძის ნარევისგან. 1880-იანი წლებიდან ფოთის ნავსადგურიდან სულგუნი საზღვარგარეთაც გაჰქონდათ, სადაც ის მეტად ფასობდა მაღალი კვებითი ღირბულების გამო.
მარტვილის სულგუნი მდიდარია საგემოვნო თვისებებით, აქვს ნედლი რძისა და ნაღების სურნელი, ხასიათდება მაღალი ცხიმიანიბით და დიდხანს რჩება წვნიანი. ის ელასტიკური და ფენოვანია. ფენები ადვილად ცალკევდება. კამეჩის რძისგან დამზადებულ სულგუნს თეთრი ფერი აქვს, ხოლო ძროხის ან შერეული რძისგან დამზადებულ სულგუნს - მოყვითალო. მარტვილის სულგუნის საგემოვნო თვისებებზე ძირითადად საძოვრის ფლორა და ადგილობრივი ჯიშის ძროხის - მეგრული წითელის - რძის ხარისხი განსაზღვრავს. ეს ჯიში კარგად არის შეგუებული უბინაოდ შენახვისა და მთა-ბარობის მკაცრ პირობებს. პირუტყვი კარგად იტანს შორ მანძილზე გადარეკვას, მთის ალპურ საძოვრებამდე.
ლიტერატურა
კატეგორია:ქართული სამზარეულო კატეგორია:ქართული ყველი
გეტაზატი
გეტაზატი (Գետազատ) — სოფელი სომხეთში, არარატის პროვინციაში. მდებარეობს ზღვის დონიდან 950 მეტრზე. 2008 წლის მონაცემებით, მოსახლეობა 1 890 ადამიანს შეადგენდა, სიმჭიდროვე 367 ადამიანი კმ²-ზე. ფართობი 5.15 კმ²-ია.
სქოლიო
კატეგორია:არარატის პროვინციის სოფლები
მესამე თაობის ვიდეო თამაშების კონსოლები
მესამე თაობის (აგრეთვე ცნობილია როგორც 8 ბიტიანების ეპოქა) ეპოქა დაიწყო 1983 წლის 15 ივლის, მაშინ როდესაც იაპონიაში გამოჩნდა კონსოლები: Family Computer (შემოკლებით „Famicom“, ხოლო დანარჩენ მსოფლიოში ცნობილი როგორც Nintendo Entertainment System ან NES) და SG-1000. ამ პერიოდში დასრულდა 1983 წლის კრიზისი და სახლის ვიდეო თამაშებში ლიდერად იქცა იაპონია. სწორედ ამ დროში ბლოკური გრაფიკა ჩაანაცვლა სპრაიტულმა, რაც დიდ ნახტომად მიიჩნევა გეიმდიზაინში.
აღნიშნული ეპოქის ყველაზე გაყიდვადი კონსოლი იყო NES/Famicom, მას თან მოსდევდა Sega-ს Master System და Atari-ს Atari 7800. მიუხედავად იმისა, რომ წინა თაობის კონსოლებიც გამოიყენებდნენ 8 ბიტიან პროცესორებს, სახლის კონსოლების „ბიტებად“ აღნიშვნა დაიწყეს მესამე თაობის დასასრულს და 16 ბიტიანი სათამაშო კონსოლების გამოჩენის შემდეგ, წინა თაობისგან განსხვავების აღსანიშნავად. მესამე თაობის მიწურლს 8 ბიტიანი სისტემები 16 ბიტიანებთან შედარებით გრაფიკულად და აპარატულად მოძველდნენ. იმ დროისთვის იაპონიასა და ჩრდილოეთი ამერიკაში დომინირებდა Famicom/NES, მაშინ როდესაც ევროპის და ბრაზილიის ბაზარზე ლიდერობდა Master System.
ისტორია
იაპონიაში მესამე თაობის კონსოლებს შორის დიდი პოპულარობა მოიპოვა Family Computer-მა (Famicom). ჩრდილო ამერიკულ ბაზარზე დომინირებდა ფამიკომის დასავლური ანალოგი, Nintendo Entertainment System. ამ პერიოდში სახლის ვიდეო თამაშებში აშშ-მ ლიდერობა დაუთმო იაპონიას. 1987 წელს კომპანია ნინტენდო ფლობდა კონსოლების ბაზრის 65 პროცენტს, Atari — 24%, Sega — 8% და სხვა — 3%.
იაპონური კონსოლები იმდენად მოთხოვნადი გახდა, რომ 1988 წლისთვის Nintendo-ს უკვე გაყიდული ჰქონდა 7 მილიონი NES-ის სისტემა, თითქმის იმდენივე, რამდენიც Commodore 64 გაიყიდა გამოსვლიდან ხუთ წელიწადში. ჟურნალ Compute!-ის განცხადებით, ფინანსური თვალსაზრისით Nintendo-ს პოპულარობამ დიდი საფრთხე შეუქმნა კომპიუტერული თამაშების მწარმოებელ კომპანიებს, შედეგად, კომპანია Epyx, რომელიც ათწლეულზე მეტი ხნის განმავლობაში აწარმოებდა კომპიუტერულ თამაშებს, გადაერთო კონსოლის თამაშების შემუშავებაზე.
მიუხედავად იმისა, რომ Nintendo დომინირებდა იაპონიის და ჩრდილოეთ ამერიკის ბაზარზე, Sega-ს Master System-მა ფართოდ გაიკვალა გზა ევროპისკენ, ოკეანეთში, ხოლო ბრაზილიაში უპირობო ლიდერად იქცა.
ამ ეპოქაში ნინტენდოს მთავარი კონკურენტი იყო კომპანია Sega. NES-ისგან განსხვავებით, SG-1000 (რომელსაც წინ უძღოდა სეგას უფრო წარმატებული კონსოლის, Master System-ის გამოშვება) არ გამოირჩეოდა ძლიერი ტექნიკური მახასიათებლებით. შედეგად, 1985 წელს სეგამ გამოსცა SG-1000-ის მემკვიდრე Master System, რომელიც არა თუ მის წინამორბედს, არამედ NES-საც კი აღემატებოდა აპარატული შესაძლებლობებით. თუმცა NES ყველაფრის მიუხედავად, დომინირებდა ჩრდილოეთ ამერიკის და იაპონიის ბაზარზე, მაშინ როდესაც Master System სტაბილურად ლიდერობდა ევროპულ და სამხრეთ ამერიკის ბაზარზე.
ამავე ეპოქაში, 1989 წელს Nintendo-მ წარმოადგინა პორტატიული სათამაშო კონსოლი Game Boy, რომელიც, თითქმის 15 წლის განმავლობაში დომინირებდა პორტატიული კონსოლებს შორის. Game Boy-ის წყალობით ნინტენდო პორტატიული კონსოლების ბაზარზე იქცა ლიდერად. გარდა ამისა, გამოიცა ორი პოპულარული 8 ბიტიანი კომპიუტერის, Commodore 64-ის და Amstrad CPC-ის კონსოლური ვერსიები, Commodore 64 Games System და Amstrad GX4000 — შემქმნელთა მიზანი იყო სათამაშო მარკეტზე ფეხის მოკიდება.
უმოქმედოდ არც კომპანია Atari მჯდარა, 1986 წელს წარმოადგინა მორიგი პროდუქტი Atari 7800, რომელიც სრულიად უკუთავსებადი იყო Atari 2600-თან, რაიმე სახის მოდულის გამოყენების გარეშე. თუმცა მესამე მხარის დეველოპერების ნაკლებობის გამო, სისტემაზე ჯამში 100 ერთეულ თამაშზე მეტი არ გამოსულა. 2600-თან შედარებით, 7800, აპარატურის თვალსაზრისით შესამჩნევად გაუმჯობესებული მახასიათებლები გააჩნდა. საბოლოოდ 7800-ის წარმოება შეწყდა 1992 წლის 1 იანვარს.
ამ თაობამ დიდი კვალი დატოვა ვიდეო თამაშების ისტორიაში. სწორედ ამ პერიოდში, პირველად, კონსოლებისთვის შეიქმნა როლური ვიდეო თამაშები. აგრეთვე მზის შუქი იხილა ისეთმა განთქმულმა ფრენჩაიზებმა (უმეტესობა გამოიცემა დღემდე) როგორებიც არის „Super Mario Bros.“, „Final Fantasy“, „The Legend of Zelda“, „Dragon Quest“, „Metroid“, „Mega Man“, „Metal Gear“, „Castlevania“, „Phantasy Star“, „Megami Tensei“, „Ninja Gaiden“, და „Bomberman“.
აღნიშნულ ეპოქაში გამოჩნდა საბავშვო საგანმანათლებლო კონსოლები, რომლებიც ტრადიციული კონსოლების მსგავსად გამოიყენებდნენ სათამაშო კარტრიჯს, თუმცა საგანმანათლებლო კონსოლები არ იქმნებოდა სათამაშო კონსოლებისთვის კონკურენციის გასაწევად, შედეგად ეს სისტემები ტექნიკური თვალსაზრისით ჩამოუარდებოდნენ მათ. ამ თაობის ერთ-ერთი ყველაზე განთქმულ საგანმანათლებლო კლონსოლად მიჩნეულია VTech Socrates, გამოსული 1988 წელს.
Nintendo VS Sega
ჩრდილოეთ ამერიკასა და აზიაში Nintendo Entertainment System (NES)/Family Computer (Famicom) უფრო მეტი რაოდენობით გაიყიდა ვიდრე სხვა ნებისმიერი მესამე თაობის კონსოლი. ეს განპირობებული იყო მასზე გამოსული ცნობილი თამაშებით („Super Mario Bros.“, „Super Mario Bros. 3“, „The Legend of Zelda“, და „Metroid“) და აგრეთვე Nintendo-ს ლიცენზირების მკაცრი პოლიტიკით, რომლის მიხედვითაც, მესამე მხარის დეველოპერების მიერ შემუშავებული პროექტები გამოსვლიდან ორი წლის განმავლობაში NES-ის ექსკლუზივი უნდა ყოფილიყო, რაც აფერხებდა სხვა ნაკლებად ცნობილი კონსოლების წინსვლას. მიუხედავად ამისა, Master System უფრო პუპულარული იყო ევროპაში, ოკეანთესა და სახმრეთ აფრიკაში ვიდრე NES. კონსოლისთვის ევროპასა და ბრაზილიაში უფრო მეტი რაოდენობით თამაში გამოვიდა ვიდრე ჩრდილოეთ ამერიკაში. ამიტომაც კონსოლის გამოცემა ბრაზილიასა და ახალ ზელანდიაში ყველაზე დიდ ხანს მიმდინარეობდა. ამავე დროს ინდუსტრიის ზრდა შეინიშნებოდა საბჭოთა კავშირის დასავლეთ ტერიტორიებზე. საბოლოოდ The Master-ის წარმოება შეწყდა 1990-იანი წლების შუა პერიოდში, თუმცა ბრაზილიაში დღემდე გამოიცემა. ხოლო რაც შეეხება NES-ს, ნინტენდომ მისი მხარდაჭერა შეწყვიტა 2003 წლის 25 სექტემბერს.
სქოლიო
კატეგორია:მესამე თაობის ვიდეო თამაშების კონსოლები კატეგორია:ვიდეო თამაშების ისტორია კატეგორია:ვიდეო თამაშების კონსოლები თაობების მიხედვით კატეგორია:1980-იანები ვიდეო თამაშებში კატეგორია:1990-იანები ვიდეო თამაშებში კატეგორია:2000-იანები ვიდეო თამაშებში კატეგორია:1980-იანების სათამაშოები კატეგორია:1990-იანების სათამაშოები კატეგორია:2000-იანების სათამაშოები
ზემო მაჩხაანის აკაკიანთხევის ნამოსახლარი
ზემო მაჩხაანის აკაკიანთხევის ნამოსახლარი — არქეოლოგიური ძეგლი. მდებარეობს ზემო მაჩხაანის მინდვრებში, მდინარე ივრის მარცხენა სანაპიროზე, ტერასაზე. აკაკიანთხევად წოდებულ ადგილზე. თარიღდება შუა ბრინჯაოს ხანით.
აღმოაჩინეს 1977 წელს არქეოლოგიური კვლევის ცენტრის სადაზვერვო სამუშაოების დროს (ექსპედიციის ხელმძღვანელი კ. ფიცხელაური, რაზმის ხელმძღვანელი შ. დედაბრიშვილი). ნამოსახლარზე გაკეთდა რამდენიმე შურფი, ზედაპირზე აიკრიფა თიხის ჭურჭლის ფრაგმენტები, ობსიდიანის ანატკეცები და გამომწვარი თიხის ბორბლის მოდელი. 1978 წელს ნამოსახლარზე გავლებულმა სტრატიგრაფიულმა ჭრილმა გამოავლინა 2,65 მეტრის სიმძლავრის კულტურული ფენა II სამშენებლო ჰორიზონტით. იატაკები თიხატკეპნილია. სხვადასხვა ფენაში ფიქსირებულია ნახევარწრიულად განლაგებული, სარლასტისთვის განკუთვნილი ფოსოებიანი ორმოები, ობსიდიანის ნუკლეუსები, სახოკები, საფხეკები და ა. შ.
მოპოვებული არქეოლოგიური მასალა ინახება საქართველოს ეროვნული მუზეუმის გურჯაანის ისტორიულ-ეთნოგრაფიულ საცავში.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
ხოლოდოვიჩის სისტემა
ხოლოდოვიჩის სისტემა (რუს. Систе́ма Холодо́вича) — კორეული სიტყვების კირილურ ანბანზე ტრანსკრიბირებით გადმოცემის წესების ერთობლიობა, რომელიც რუსმა აღმოსავლეთმცოდნე-კორეანისტმა ალექსანდრე ხოლოდოვიჩმა შეიმუშავა.
ალექსანდრე ხოლოდოვიჩის მიერ შექმნილი სისტემა წარმოადგენს კორეული სიტყვების რუსულად გადმოტანის სამეცნიერო სტანდარტს.
ტრანსკრიფცია
შენიშვნები:
ასოთა გადმოცემა მარცვლების ზღვარზე
მარცვლების ზღვარზე მდებარე ასოთა ტრანსკრიბირების თავისებურებანი მოყვანილია ქვემორე ცხრილში:
იხილეთ აგრეთვე
* * * *
Something Beautiful
სიმღერების სია
ბრიტანული CD
ბრიტანული DVD
რესურსები ინტერნეტში
კატეგორია:2003 წლის სინგლები კატეგორია:2002 წლის სიმღერები კატეგორია:რობი უილიამსის სიმღერები
თეთნულდის ქუჩა
თეთნულდის ქუჩა — ქუჩა თბილისში, მდებარეობს ჩუღურეთის რაიონში (ახალი კუკია), ოთარ ქინქლაძისა და როსტოვის ქუჩებს შორის. წარმოიქმნა XIX საუკუნის ბოლოს. შეტანილია თბილისის გამგეობის მიერ 1903 წელს შედგენილ ქუჩების სიაში. ადრე ერქვა თემრუკის ქუჩა, თბილისის ქუჩების 1955 წელს შედგენილ ცნობარში უკვე თეთნულდის ქუჩა ჰქვია. აქვს ორი ჩიხი.
ლიტერატურა
თეთნულდი
აბჰიშეკ ბაჩანი
ალტ=აბიჰშეკ ბაჩანი|მინი|აბჰიშეკ ბაჩანი აბჰიშეკ ბაჩანი (ჰინდი अभिषेक बच्चन; ინგლის. Abhishek Bachchan; დ. 5 თებერვალი, 1976, მუმბაი, ინდოეთი) -—- ინდოელი მსახიობი და პროდიუსერი. სამგზის Filmfare პრემიის ლაურეატი  მამაკაცის  მეორეხარისხოვანი როლის საუკეთესო შესრულებისათვის.
ბიოგრაფია
მარცხნივ|მინი|მეუღლესთან -[[აიშვარია რაი|აიშვარია რაისთან ერთად]] ალტ=ოჯახთან ერთად|მინი|ოჯახთან ერთად მინი|აბჰიშეკ ბაჩანი [[ჯავაჰარლალ ნერუ|ჯავაჰარლალუ ნერუს სახელობის სტადიონზე ჩენაიში ინდოეთის სუპერლიგის ჩემპიონატზე 2016]] დაიბადა 1976 წლის 5 თებერვალს მუმბაიში ცნობილი მსახიობების ამიტაბჰ ბაჩანისა და ჯაია ბჰადურის (ჯაია ბაჩანი) ოჯახში. ჰყავს უფროსი და შვეტა ბაჩანი. ბავშვობაში აწუხებდა დისლექსია. სწავლობდა შვეიცარიაში, პრესტიჟულ კერძო  კოლეჯში. 2002 წელს შედგა აბჰიშეკის დებიუტი რეჟისორ დ.პ დატის ფილმში „უარყოფილები“ სადაც მასთან ერთად მონაწილეობა მიიღო ასევე დებიუტანტმა მსახიობმა კარინა კაპურმა. ფილმს კომერციული წარმატება არ ჰქონია, თუმცა მსახიობებმა დადებითი შეფასება მიიღეს კინოკრიტიკოსებისგან.
2006 წელს ფილმში „არასოდეს თქვა „მშვიდობით““ აბჰიშეკმა შეასრულა რიში ტალვარის როლი, რომელსაც მეუღლე ღალატობს. 2010-2012  წლებში წარუმატებელი გამოდგა ოთხი ფილმი მისი მონაწილეობით:  „ბოროტმოქმედი“-აქ მას პარტნიორობას მეუღლე აიშვარია რაი უწევდა, სათავგადასავლო ფილმი Hum Jee Jaan Sey (2010), ტრილერი „თამაში“ და  ფილმი "მოთამაშეები". 2013 წელს აბჰიშეკმა კვლავ შეასრულა პოლიციელის როლი Bikers 3-ში.ის გახდა წლის ყველაზე შემოსავლიანი ფილმი.
2015 წელს მსახიობი ეკრანებზე დაბრუნდა ფილმით "ყველაფერი კარგადაა", თუმცა მის ნამუშევარს წარმატება არ მოჰყოლია. 2016 წელს აბჰიშეკმა ითამაშა ფილმში Full House 3. აქ მისი გმირი ოცნებობს  გახდეს რეპერი. კომედია კომერციულად წარმატებული გამოდგა. მომდევნო წლებში რამდენიმე შეთავაზება ჰქონდა, მაგრამ უარი განაცხადა.
2019 წლის ბოლოს და 2020 წელს გადაღებული ფილმები COVID-19 პანდემიის გამო ვერ გავა კინოთეატრებში. მათი ტრანსლირება მსოფლიოშ მასშტაბით მოხდება Disney + Hotstar-ის საშუალებით.
პირადი ცხოვრება
2007 წლის 20 აპრილს დაქორწინდა ცნობილ ინდოელ მსახიობსა და მოდელზე,  1994 წლის „მის სამყაროს“ ტიტულის მფლობელ აიშვარია რაიზე. 2011 წლის 16 ნოემბერს წყვილს შეეძინა ქალიშვილი აარადჰია.
სხვა საქმიანობა
აბჰიშეკ ბაჩანმა იყიდა Pro Kabaddi League- ის ფრენჩაიზის გუნდი Jaipur Pink Panthers (ჯაიპურის ვარდისფერი პანტერები). იგი თანადამფუძნებელია ინდოეთის სუპერლიგის საფეხბურთო  გუნდის Chennaiyin FC (ჩენაის საფეხბურთო კლუბი). 2014 წელს ჯაიპურის „ვარდისფერმა პანტერებმა“ მოიგეს პირველი   ჩემპიონატი. გუნდი ჩენაის საფეხბურთო კლუბი  2015 და 2018 წლების ინდოეთის სუპერლიგის  ISL გამარჯვებული გახდა.
აბჰიშეკ ბაჩანი არის საყოფაცხოვრებო ტექნიკის, მობილურების ცნობილი ბრენდების ელჩი. 2009 წელს მიიღო „წლის საუკეთესო ბრენდის ელჩის“ ტიტული.
2020 წლის 11 ივლისს აბჰიშეკ ბაჩანი საავადმყოფოში მოხვდა COVID-19 -ის გამო. ის გაწერეს საავადმყოფოდან 8 აგვისტოს ტესტზე უარყოფითი პასუხის მიღების შემდეგ.
სქოლიო
კატეგორია:მსახიობები კონტინენტის მიხედვით კატეგორია:ინდოელი მსახიობები
ნიკოლოზ დუმბაძე
ნიკოლოზ დუმბაძე (დ. 10 ივლისი, 1854, შემოქმედი — გ. 9 მარტი, 1927, პარიზი) — ქართველი სამხედრო მოღვაწე, რუსეთის არმიის გენერალ-მაიორი. იყო ცნობილი ლოტბარისა და მგალობლის, ანტონ დუმბაძის შვილი. მისი ძმები, იოსები, სამსონი, მიხეილი და ივანე აგრეთვე რუსეთის არმიის გენერლები იყვნენ. მათ შორის ყველაზე ცნობილი იყო ივანე დუმბაძე, რომელიც იალტის მთავარმმართებელი იყო.
რესურსები ინტერნეტში
კატეგორია:დაბადებული 10 ივლისი კატეგორია:დაბადებული 1854 კატეგორია:გარდაცვლილი 9 მარტი კატეგორია:გარდაცვლილი 1927 კატეგორია:ქართველი გენერლები კატეგორია:რუსი სამხედრო მოღვაწეები კატეგორია:შემოქმედში დაბადებულები